झारखंड में प्रथम चरण मतदान में पड़े 64.92 प्रतिशत वोट
रांची 02 दिसंबर (वार्ता) झारखंड में प्रथम चरण में पिछले शनिवार को तेरह विधानसभा सीटों पर हुए मतदान में 64.92 प्रतिशत मतदाताओं ने अपने मताधिकार का इस्तेमाल किया।
राज्य निर्वाचन कार्यालय ने आज यहां 30 नवंबर 2019 को संपन्न हुए प्रथम चरण मतदान के अंतिम आंकड़े जारी करते हुए बताया कि राज्य की तेरह विधानसभा सीट चतरा (सुरक्षित), गुमला (सु), बिशुनपुर (सु), लोहरदगा (सु), मणिका (सु), लातेहार (सु), पांकी, डालटनगंज, बिश्रामपुर, छत्तरपुर (सु), हुसैनाबाद, गढ़वा और भवनाथपुर में 64.92 प्रतिशत मतदाताओं ने अपने मताधिकार का प्रयोग किया।
प्रथम चरण के मतदान में सबसे अधिक 71.45 प्रतिशत वोट लोहरदगा विधानसभा क्षेत्र में पड़े वहीं चतरा में महज 58.92 प्रतिशत मतदाताओं ने अपने मताधिकार का इस्तेमाल किया। गुमला में 67.30 प्रतिशत, बिशुनपुर में 69.95 प्रतिशत, मनिका में 62.92 प्रतिशत, लातेहार में 67.20 प्रतिशत, पांकी में 66.78 प्रतिशत, डालटनगंज में 64.10 प्रतिशत, विश्रामपुर में 61.72 प्रतिशत, छतरपुर में 62.42 प्रतिशत, हुसैनाबाद में 60.94 प्रतिशत, गढ़वा मे 66.04 प्रतिशत और भवनाथपुर सीट के लिए 67.34 प्रतिशत मतदान हुआ।
वहीं, वर्ष 2014 में इन सीटों के लिए कुल 63.29 प्रतिशत मतदान हुआ था। चतरा में 53.62 प्रतिशत, गुमला में 60.73 प्रतिशत, विशुनपुर में 66.92 प्रतिशत, लोहरदगा में 67.75 प्रतिशत, मनिका में 59.77 प्रतिशत, लातेहार में 66.17 प्रतिशत, पांकी में 65.72 प्रतिशत, डाल्टनगंज में 64.70 प्रतिशत, विश्रामपुर में 61.31 प्रतिशत, छतरपुर में 59.63 प्रतिशत, हुसैनाबाद में 62.21 प्रतिशत, गढ़वा में 67.81 प्रतिशत और भवनाथपुर में 68.16 प्रतिशत मतदाताओं ने अपने मताधिकार का प्रयोग किया था।
जी-20: बहुपक्षीय व्यापार प्रणाली और डब्ल्यूटीओ में सुधार के आह्वान